 Задание за Предоставяне на      
 ОФЕРТА ЗА УСЛУГA
Осигуряване  диагностика на гените BRCA 1 и BRCA2 при пациентки с овариален карцином и рак на гърдата за 2024г.
Уважаеми колеги,
Фармацевтична компания AstraZeneca  има желание да продължи развитието на  устойчив модел за извършване на диагностика на гените BRCA 1 и BRCA2  при  пациентки, диагностицирани с овариален карцином в стадий III и IV. Целта е откриване на патологични мутации в тези два гена, а резултатът от изследването ще подпомогне медицинския онколог при вземане на решение за избора на терапия. Болничните заведения за идентифициране на пациентки са специализираните болници по онкология и онкологични центрове в страната. 
Подходящи за изследване са пациенти с карцином на гърда, отговарящи на следните критерии:
· HR-позитивен / HER2-негативен ранен карцином на гърда с поне един позитивен аксиларен лимфен възел след хирургия
· Тройно-негативен карцином на гърда независимо от стадия на заболяването. За изследване се изпраща  кръвна проба.

 Подходящи за изследване са пациенти с овариален карцином, отговарящи на следните критерии:
· диагноза – високостепен  епителен рак  на  яйчниците,  рак  на  фалопиевите  тръби  или  първичен перитонеален рак - стадий III или IV-при при поставяне на диагноза и невъзможност за изследване на HRD (липса на туморна тъкан или некачествена такава). За изследване се изпраща  кръвна проба.
Моля да ни предоставите информация относно:
1. Сертифицирана лаборатория – сертификат
2. Акредитация по ISO15189 - сертификат
3. Наличие на необходимата апаратура, на която ще се извършва конкретното изследване BRCA, както и използваните реактиви и консумативи – производител, описание. 
4. Квалифициран персонал – описание, сертификати (BRCA)
5. Опит в съответния диагностичен процес (BRCA)  - описание 
6. Оценка от последно участие във Външен качествен контрол за конкретното изследване (BRCA)– сертификат

Моля, за Вашето предложение, което трябва да  включва целия процес на диагностика, а именно:
1. Изготвяне на фиш – поръчка за ДНК анализ и информирано съгласие
2. Транспорт на материала (кръв) от онкологичната болница до лабораторията.
3. Изолиране на гeномна ДНК от кръв.
4. Пълно секвениране на BRCA 1&2 гените посредством NGS технология или друга използвана методика – описание. Използвани китове и консумативи – CE маркирани, IVD – описание.
5. Софтуерна обработка на секвенционните данни и изследване за наличие на патогенни варианти/ мутации/ в гените BRCA 1&2. 
6. Потвърждаване на позитивните резултати от NGS посредством директно секвениране по Sanger.
7.   Анализ на големи делеции, в случай че не бъдат открити мутации при секвенирането, установени с MLPA или друг подходящ метод.
8.  Издаване на писмен резултат с интерпретация на клиничната значимост.
9. Провеждане  на медико генетична консултация от генетик със специалност медицинска генетика на всички позитивни за BRCA 1&2. пациентки.   
10. Изготвяне на обобщен отчет на месечна база, несъдържащ лични данни и изпращане към AstraZeneca. 
11.  Време от получаване на пробата до изпращане на резултат от анализа до насочващия лекар и пациент (TAT – turnaround time).
12.  Цена за една проба:
· При обем от 1-12 проби/месец
· При обем от ≥ 13 проби/месец

Получените ценови предложения ще бъдат сравнявани на база крайна цена. 
Очакваният брой изследвания за 2024г. е около 600.
Очакваме Вашата оферта в срок до 11 март 2024 год.


